b"\n_START_ARTICLE_\nAurita Gonz\xc3\xa1lez Gonz\xc3\xa1lez\n_START_SECTION_\nBiografia\n_START_PARAGRAPH_\nIntegrant de l'Institut de Missioneres Seculars, va defensar el comprom\xc3\xads social de l'esgl\xc3\xa9sia i el va portar a la pr\xc3\xa0ctica amb la seua vida. Despr\xc3\xa9s de viure un temps a Salamanca i a Andalusia (a Bail\xc3\xa9n i a la Serra del Segura), va arribar a Petrer el 1966. A difer\xc3\xa8ncia d\xe2\x80\x99altres religioses, va escollir viure com la classe obrera i va treballar en una f\xc3\xa0brica de guants de golf d\xe2\x80\x99Elda i despr\xc3\xa9s a Sant Vicent del Raspeig._NEWLINE_Fou enlla\xc3\xa7 sindical del sindicat vertical durant la dictadura franquista, integrant de l'HOAC i m\xc3\xa9s s\xe2\x80\x99afili\xc3\xa0 a USO i CCOO. Tamb\xc3\xa9 va decidir viure en un barri popular d\xe2\x80\x99Elda, La Tafalera, des d\xe2\x80\x99on impuls\xc3\xa0, amb altres ve\xc3\xafns i ve\xc3\xafnes, l'Associaci\xc3\xb3 de Ve\xc3\xafns, la primera de la prov\xc3\xadncia, creada el 1972. Va col\xc2\xb7laborar amb un despatx laboralista. Va participar activament en el Moviment Assembleari de 1977, un important moviment vagu\xc3\xadstic del calcer que afect\xc3\xa0 diverses poblacions de les comarques del Vinalop\xc3\xb3._NEWLINE_Es va traslladar despr\xc3\xa9s al barri de San Francisco de Sales d\xe2\x80\x99Elda, on form\xc3\xa0 part de les comunitats cristianes de la parr\xc3\xb2quia. Va participar en tot tipus d\xe2\x80\x99activitats de solidaritat amb els pobres, la poblaci\xc3\xb3 gitana, la prevensi\xc3\xb3 de la drogaddicci\xc3\xb3, Alcoh\xc3\xb2lics Rehabilitats, immigrants, saharauis, en la Plataforma del 0,7%, etc., fins que va morir el 2003."